เงินบาทเปิดตลาดที่ 32.45/46
ธนาคารกรุงศรีอยุธยา รายงาน เงินบาทเปิดตลาดที่ระดับ 32.45/46 ปรับตัวแข็งค่าเล็กน้อย
8 ก.ค. 2553

ธนาคารกรุงศรีอยุธยา รายงาน เงินบาทเปิดตลาดที่ระดับ 32.45/46 ปรับตัวแข็งค่าเล็กน้อย
นักบริหารเงินธนาคารกรุงศรีอยุธยา กล่าวว่า เงินบาทเปิดตลาดที่ระดับ 32.45/46 บาท/ดอลลาร์ ปรับตัวแข็งค่าจากระดับ 32.47/49 บาท/ดอลลาร์ โดยเคลื่อนไหวในทิศทางเดียวกันกับค่าเงินในภูมิภาค
"(เงินบาท)เปิดตลาดเช้านี้ปรับตัวแข็งค่าเล็กน้อยตามภูมิภาค ขณะที่สกุลอื่นปรับตัวแข็งค่าลงไปมาก" นักบริหารเงิน กล่าว
เนื่องจากนักลงทุนคลายความกังวลต่อภาวะเศรษฐกิจในยูโรโซนแล้วหันไปลงทุนในสินทรัพย์ที่มีความเสี่ยงมากขึ้น ส่งผลให้เงินยูโรปรับตัวแข็งค่าไปทำไฮที่ระดับ 1.2680 ดอลลาร์/ยูโร ซึ่งจะเห็นได้จากการปรับตัวเพิ่มขึ้นของดัชนีหุ้นดาวน์โจนส์เมื่อคืนที่ผ่านมา
สำหรับความเคลื่อนไหวของค่าเงินสกุลหลักต่างประเทศที่สำคัญ เงินเยนอยู่ที่ระดับ 88.15/17 เยน/ดอลลาร์ ปรับตัวอ่อนค่าจากเย็นวานนี้ที่ระดับ 87.15/21 เยน/ดอลลาร์ ส่วนเงินยูโรอยู่ที่ระดับ 1.2669/2672 ดอลลาร์/ยูโร ปรับตัวแข็งค่าจากระดับ 1.2563/2564 ดอลลาร์/ยูโร
นักบริหารเงิน คาดว่า วันนี้เงินบาทมีโอกาสขยับตัวแข็งค่าได้อีกเล็กน้อย โดยมองกรอบการเคลื่อนไหวไว้ที่ 32.38-32.50 บาท/ดอลลาร์